Document ID: 32010D0484

DECIZIA CONSILIULUI
din 7 septembrie 2010
de modificare a Deciziei 1999/70/CE privind auditorii externi ai băncilor centrale naționale, în ceea ce privește auditorul extern al Národná banka Slovenska
(2010/484/UE)
CONSILIUL UNIUNII EUROPENE,
având în vedere Protocolul privind Statutul Sistemului European al Băncilor Centrale și al Băncii Centrale Europene, anexat la Tratatul privind Uniunea Europeană și la Tratatul privind funcționarea Uniunii Europene, în special articolul 27.1,
având în vedere Recomandarea BCE/2010/6 a Băncii Centrale Europene din 1 iulie 2010 adresată Consiliului Uniunii Europene cu privire la auditorul extern al Národná banka Slovenska (1),
întrucât:
(1)
Conturile Băncii Centrale Europene (BCE) și ale băncilor centrale naționale din Eurosistem sunt supuse auditării de către auditori externi independenți, desemnați la recomandarea Consiliului guvernatorilor BCE și aprobați de Consiliul Uniunii Europene.
(2)
Mandatul actualului auditor extern al Národná banka Slovenska s-a încheiat după auditarea aferentă exercițiului financiar 2009. Prin urmare, este necesar să se numească un auditor extern începând cu exercițiul financiar 2010.
(3)
Národná banka Slovenska a ales Ernst & Young Slovakia, spol. s.r.o. ca auditor extern pentru exercițiile financiare 2010-2014.
(4)
Consiliul guvernatorilor BCE a recomandat numirea Ernst & Young Slovakia, spol. s.r.o. în calitate de auditor extern al Národná banka Slovenska pentru exercițiile financiare 2010-2014.
(5)
Este oportun să se dea curs recomandării Consiliului guvernatorilor BCE și să se modifice Decizia 1999/70/CE (2) în consecință,
ADOPTĂ PREZENTA DECIZIE:
Articolul 1
Articolul 1 alineatul (16) din Decizia 1999/70/CE se înlocuiește cu următorul text:
„(16) Prin prezenta se aprobă Ernst & Young Slovakia, spol. s.r.o. în calitate de auditor extern al Národná banka Slovenska pentru exercițiile financiare 2010-2014.”
Articolul 2
Prezenta decizie se notifică BCE.
Articolul 3
Prezenta decizie intră în vigoare la data publicării în Jurnalul Oficial al Uniunii Europene.
Adoptată la Bruxelles, 7 septembrie 2010.

Labels: 2
9
4
18